**GDPR**

szerinti fejlesztési teendők a weboldalakon

1. **Fejlesztési teendő**GDPR rendeletnek megfelelő új Adatkezelési szabályzat elkészítése
	1. Adatkezelések feltérképezése
	2. Adatkezelések céljainak, kezelt adatok körének, idejének meghatározása
	3. Adatfeldolgozók feltérképezése
	4. Adattovábbítási folyamatok feltérképezése
	5. A fenti adatokkal a GDPR rendeletnek megfelelően új Adatvédelmi Szabályzat készítése és publikálása

Státusz: Elkészült.
Befejezés dátuma: 2018. május 24.

1. **Fejlesztési teendő
Adatkezelési Nyilvántartások elkészítése:** Adatkezelésenként egy adatkezelési nyilvántartás elkészítése

Státusz: Elkészült.
Befejezés dátuma: 2018. május 24.
2. **Fejlesztési teendő
Ajánlatérések, Kapcsolatfelvételi űrlapok, állásjelentkezési űrlapok ellenőrzése**

Az adatok megadásakor az adatkezelési szabályzat belinkelése valamint az adatkezelésnek megfelelő jogalap szerint pipálós checkbox-ok beillesztése az űrlapokba. A CRM és hírlevélküldő rendszerben a személyes adatok rögíztésének dátumát feltüntetni.

Státusz: Elkészült.
Befejezés dátuma: 2018. május 28.

1. **Fejlesztési teendő
Lábléc:** A weboldal láblécében fel kell tüntetni (linkelni) az adatkezelési szabályzatot Adatkezelés néven, és a szabályzat teljes szövegét egy aloldalon közzétenni.

Státusz: Elkészült.
Befejezés dátuma: 2018. május 24.

1. **Fejlesztési teendő**Az adatkezelési szabályzat mellett az aktuális és korábbi Fejlesztési teendők, az Adatvédelmi Incidens Jegyzőkönyv, Az érintett tájékoztatása adatvédelmi incidensről dokumentumok közzététele letölthető formátumban.

Státusz: Folyamatban.
Befejezés dátuma: 2018. július 10.

1. **Fejlesztési teendő:
Adatfeldolgozói szerződés:** A meglévő és leendő partnerekkel új, a GDPR rendeletnek megfelelő adatfeldolgozói szerződés készítése vagy a vállalkozói szerződés külön mellékletében adatfeldolgozói feltételek beiktatása.

Státusz: Folyamatban.
Befejezés dátuma: 2018. július 25.
2. **Fejlesztési teendő:
Hírlevél feliratkozás:** [név, e-mail cím megadása] + **üres** checkbox, a hírlevélre feliratkoztatásnál be kell linkelni az adatkezelési tájékoztatót.

Státusz: Elkészült.
Befejezés dátuma: 2018. május 24.

1. **Fejlesztési teendő:
Hírlevél újra feliratkoztatás:** A meglévő hírlevél feliratkozók újra feliratkoztatása a GDPR és az info tv.-nek megfelelően. A nem újra feliratkozók személyek törlése a CRM és hírlevélküldő rendszerből az alábbi szöveggel:
*Nyilatkozom, hogy a weboldalon a hírlevél-küldésre való feliratkozás során megadott*

*személyes adatainak törlése [dátum, időpont] -kor megtörtént az Általános adatvédelmi*

*rendelet (GDPR) 17. cikk (1) bekezdése, és a 19. cikke szerint.*

*Felhívjuk figyelmét, hogy amennyiben rendelt a webáruházunkból, úgy a számvitelről*

*szóló 2000. évi C. törvény 169. § (2) bekezdése alapján 8 évig meg kell őriznünk a*

*számlán szereplő személyes adatait.*Státusz: Folyamatban.
Befejezés dátuma: 2018. július 10.

1. **Fejlesztési teendő
Amennyiben a jogalap az érintett hozzájárulása. (GDPR 6. cikk (1) bekezdés a) pontja), akkor a Hozzájárulás visszavonásának lehetősége**

Egy gombnyomással tudja visszavonni a felhasználó a hozzájárulását. Hírlevélről leiratkozom gomb.

Státusz: Elkészült.
Befejezés dátuma: 2014.

1. **Fejlesztési teendő Törlési értesítés**Ha az érintett visszavonta a hozzájárulását, vagy a törléshez való jogosultsága (GDPR 17. cikk (1) bekezdése) fennáll, akkor az alábbi üzenetekkel értesítjük:
	1. *Nyilatkozom, hogy a weboldalon a regisztráció/vásárlás/jelentkezés során megadott személyes adatainak törlése [dátum, időpont] -kor megtörtént az Általános adatvédelmi rendelet (GDPR) 17. cikk (1) bekezdése, és a 19. cikke szerint.*
	2. *Nyilatkozom, hogy a weboldalon a hírlevél-küldésre való feliratkozás során megadott személyes adatainak törlése [dátum, időpont] -kor megtörtént az Általános adatvédelmi rendelet (GDPR) 17. cikk (1) bekezdése, és a 19. cikke szerint.*
	3. *Felhívjuk figyelmét, hogy amennyiben rendelt a webáruházunkból, úgy a számvitelről szóló 2000. évi C. törvény 169. § (2) bekezdése alapján 8 évig meg kell őriznünk a számlán szereplő személyes adatait.*
	4. *Megjegyzés*: ha az érintett csak bizonyos személyes adat(ok) törlését kéri, úgy a törlési nyilatkozatban csak az érintett által kért személyes adatra kell hivatkozni. Példa: „*Nyilatkozom, hogy az Ön által törölni kért személyes adatainak, úgy mint …telefonszám, e-mail cím… törlése [dátum, időpont] -kor megtörtént az Általános adatvédelmi rendelet (GDPR) 17. cikk (1) bekezdése, és a 19. cikke szerint.*

Státusz: Folyamatban.
Befejezés dátuma: 2018. július 20.

1. **Fejlesztési teendő
Cookie-k:** Külön hozzájárulás szükséges a viselkedésalapú cookie-k használatához. A hozzájárulást aktív magatartással kell megadni (pl. **üres** checkbox bepipálása, **OK gomb**). Ha nem járul hozzá, legyen egy NEM, NEM JÁRULOK HOZZÁ lehetőség. Az érintettnek lehetőséget kell biztosítani, hogy a hozzájárulását később visszavonja (pl. a profil oldalon, vagy felugró ablakban).
A weboldal működését biztosító alapvető cookie-k (pl. nyelv, kosár, session, felhasználói környezet stb.) esetén nem szükséges hozzájárulást kérni!

Amennyiben a weboldal technikája nem teszi lehetővé a cookie-k használatának szbályozását, addig a viselkedés alapú cookie-kat semmilyen célra nem használjuk.

Státusz: Folyamatban.
Befejezés dátuma: 2018. szeptember 30.

Budapest, 2018. július 2.